Qozog‘iston prezidenti Nursulton Nazarboyev parlamentdagi qo‘shma yig‘ilish vaqtida ta’kidladiki, hukumat a’zolari va deputatlar davlat madhiyasini yaxshi bilishlari darkor. Davlat rahbari yig‘ilish arafasida madhiyani jo‘r bo‘lib kuylab, boshqalarga namuna ko‘rsatgan. Kazinform xabariga ko‘ra, u madhiyani bilmaydigan amaldorlarni uyaltirgan. «Hukumat a’zolari va deputatlar madhiyani bilishlari kerak», – degan Nazarboyev. Bugun Ostonada parlamentning ikki palatasi a’zolari hamda davlat rahbari ishtirokida qo‘shma majlis o‘tkazildi.